3 от Регламент за изпълнение (ЕС) 2019/1793 да бъде изменен, за да се замени вписването за брутно тегло с вписване за нетно тегло.
 (3)
 В член 12 от Регламент за изпълнение (ЕС) 2019/1793 се предвижда, че списъците, посочени в приложения I и II към него, се преразглеждат от Комисията редовно и не по-рядко от веднъж на шест месеца, за да се отчете новата информация, свързана с рисковете и несъответствието.
 (4)
 Появата и значимостта на настъпилите неотдавна инциденти с храни, за които постъпиха уведомления чрез Системата за бързо предупреждение за храни и фуражи, създадена с Регламент (ЕО) No 178/2002, информацията относно извършвания от държавите членки официален контрол на храни и фуражи от неживотински произход, както и докладите относно пратки с храни и фуражи от неживотински произход, които държавите членки представят на Комисията два пъти годишно в съответствие с член 15 от Регламент (ЕО) No 669/2009 на Комисията (4), показват, че списъците, посочени в приложения I и II към Регламент за изпълнение (ЕС) 2019/1793, следва да бъдат изменени.
 (5)
 По-конкретно, по отношение на пратките с портокали, мандарини, клементинки, wilkings и подобни цитрусови хибриди от Турция, данните от уведомленията, постъпили чрез Системата за бързо предупреждение за храни и фуражи, както и информацията относно официалния контрол, провеждан от държавите членки, сочат възникването на нови рискове за човешкото здраве, дължащи се на евентуално замърсяване с остатъчни вещества от пестициди, което налага въвеждането на засилен официален контрол. Освен това, по отношение на смеските от подправки от Пакистан, данните от уведомленията, постъпили чрез Системата за бързо предупреждение за храни и фуражи, както и информацията относно официалния контрол, провеждан от държавите членки, сочат възникването на нови рискове за човешкото здраве, дължащи се на евентуално замърсяване с афлатоксини, което налага въвеждането на засилен официален контрол. Поради това в приложение I към Регламент за изпълнение (ЕС) 2019/1793 следва да бъдат включени вписвания за тези пратки.
 (6)
 Освен това, поради зачестилите случаи на несъответствие с приложимите изисквания на законодателството на Съюза, които бяха установени по време на официалния контрол, извършван от държавите членки в съответствие с Регламент (ЕО) No 669/2009 през първата половина на 2019 г., е целесъобразно да се увеличи честотата на проверките за идентичност и физическите проверки по отношение на боб от Кения и сушено грозде и нарове от Турция. Поради това вписванията относно тези пратки в приложение I към Регламент за изпълнение (ЕС) 2019/1793 следва да бъдат съответно изменени.
 (7)
 Сусамовото семе (семена от Sesamum) от Судан и Уганда вече е подложено на засилен официален контрол по отношение на наличието на салмонела съответно от юли и януари 2017 г. Официалният контрол върху тези хранителни продукти от страна на държавите членки показва увеличение на процента на несъответствие с изискванията от началото на засиления официален контрол. Тези резултати доказват, че въвеждането на посочените хранителни продукти в Съюза представлява сериозен риск за човешкото здраве.
 (8)
 Поради това с цел опазване на човешкото здраве в Съюза е необходимо, в допълнение към засиления официален контрол, да се предвидят специални условия по отношение на сусамовото семе (семена от Sesamum) от Судан и Уганда. По-специално,